Γιάννης Παπαδόπουλος (κιθαρίστας)

Ο Γιάννης Παπαδόπουλος (γενν.5 Απριλίου 1984, Αθήνα) είναι Έλληνας κιθαρίστας, συγγραφέας και συνθέτης της ροκ φιούζιον.

Βιογραφικό 
Ο Γιάννης Παπαδόπουλος γεννήθηκε στις 5 Απριλίου του 1984 στην Αθήνα. Μεγάλωσε σε οικογένεια μουσικών και άρχισε να παίζει κιθάρα σε ηλικία τεσσάρων ετών. Ο Παπαδόπουλος έχει δύο πτυχία, το ένα στη Λογιστική και Χρηματοοικονομικά από το Οικονομικό Πανεπιστήμιο Αθηνών και το άλλο σε Financial Economics από το Πανεπιστήμιο του Skövde . Επίσης, είναι κάτοχος πτυχίων με άριστα στην κιθάρα, την αρμονία και την αντίστιξη.

Καριέρα 
Ο Παπαδόπουλος έχει κερδίσει πολλούς διεθνείς διαγωνισμούς κιθάρας συμπεριλαμβανομένου του Ibanez Guitar Solo Competition 2013, του Andy James Dream Rig Competition και ήταν ένας από τους live φιναλίστ του Guitar Idol 4.

Το 2015 εντάχθηκε στην μπάντα του Αμερικανού ροκ τραγουδιστή Scott Stapp, τραγουδιστής του ροκ συγκροτήματος Creed, ως lead κιθαρίστας και κάνουν περιοδεύουν στις ΗΠΑ και σε όλο τον κόσμο. Το 2019 ο Stapp κυκλοφόρησε ένα νέο σόλο άλμπουμ, το The Space Between the Shadows, στο οποίο συμμετέχει ο Παπαδόπουλος στην κιθάρα και αυτή τη στιγμή προωθείται με τηλεοπτικές και ραδιοφωνικές εμφανίσεις και εκτεταμένες περιοδείες.

Το 2018 συνεργάστηκε με την Καμεράτα και ερμήνευσαν το Κοντσέρτο για συγκρότημα και ορχήστρα του Τζον Λορντ στο Μέγαρο Μουσικής Αθηνών.

Δισκογραφία 

 Dawn Of Dreams – " Angel Eyes" (2012)
 Γιώργος Κόλλιας (ντράμερ) – Invictus στα κομμάτια «The Passage» (2014) και «Through empty eyes of light» (2014)
 John Kiernan – «Fury Of The Storm» (2015)
 I Legion – Pleiona (2015) στα κομμάτια "Grieving" και "Pleiona" (2015)
 FB1964 – "When the last bell dies" (2017)
 Daniel Rochon – «What Have I Done» & «Unforgivable» (2018), «Light Me The Way» & «Hiding» (2019)

Συγγραφικό έργο 

 The Electric Guitar Technique Workout (Έκδοση 1 - 2013 & Έκδοση 2 - 2016)
 Fretboard Concepts (2019)

Τον Μάρτιο του 2014 ο Παπαδόπουλος κυκλοφόρησε το πρώτο του βιβλίο με θέμα την τεχνική στην ηλεκτρική κιθάρα, The Electric Guitar Technique Workout και το 2016 κυκλοφόρησε μια δεύτερη έκδοση του βιβλίου. Τον Απρίλιο του 2019 δημοσίευσε το δεύτερο βιβλίο του, Fretboard Concepts, το οποίο περιλαμβάνει Κλίμακες/Συγχορδίες/Αρπέζ/Θεωρία/Αρμονία και Τεχνικές αυτοσχεδιασμού.

Εκπαιδευτικά πακέτα 
Κυκλοφορίες με το Jamtrackcentral 

 The 20 Prominent metal licks (2015)
 Nightflower (2017)

Παραπομπές

Εξωτερικοί σύνδεσμοι 

 Επίσημη ιστοσελίδα
Ροκ μουσικοί
Έλληνες μουσικοί
Έλληνες κιθαρίστες
Έλληνες συνθέτες